ועדת הכספים, כנסת 17, פרוטוקול מספר 173, 2006-11-15 10:00

יעקב ליצמן: בוקר טוב, אני מתכבד לפתוח את הישיבה.

יעקב ליצמן: פנייה 300/א

יעקב ליצמן: הפנייה הזאת – דחינו אותה פעמיים והפלנו פעם אחת, זאת הפעם השנייה שהיא באה אלינו אחרי שהפלנו.

יעקב ליצמן: אני מוכן בעיקרון לאשר את הפנייה הזאת, אך אני רוצה לקבל התחייבות של השר, שלא מצטרף לתקופה של נסיעה באותה תקופה שיש שבעה שרים בחוץ.

יעקב ליצמן: אם הוא מודיע כאן שזה לא באותה תקופה, אין לי בעיה עם זה.

שי חרמש: אני מציע תיקון שפותר את הבעיה, שיהיה כתוב: פעילותו של השר בארץ.

אורית נוקד: ליצמן, אני יודעת שמחר שר התשתיות אמור להיות בערבה, הרי נושא הערבה מאוד קרוב אליי.

ראובן ריבלין: אני רואה בחיוב רב כמה שיותר שרים בחו"ל רק בגלל העובדה שהם עושים הרבה פחות נזק כשהם שם.

חיים אורון: עד שלא מודיעים לנו שעניין ה-20 מיליון ש"ח סודר, אני לא מאשר שום דבר, חוץ מדברים מאוד מיוחדים.

אורית נוקד: אני חושבת ששר התשתיות לא צריך לסבול מזה באופן אישי.

ראובן ריבלין: הבענו את מחאתנו.

ראובן ריבלין: אני מסכים עם חיים אורון, רק פה מדובר, כפי שהוסבר לי- -

יעקב ליצמן: לא, הנסיעות – הסברנו להם שהפלנו.

ראובן ריבלין: אם לא משלמים את האבטחה, הוא לא יכול לנסוע.

יעקב ליצמן: מי בעד 300/א?

יעקב ליצמן: מי נגד?

יעקב ליצמן: אושר.

חיים אורון: אני מבקש רביזיה.

ניסן סלומינסקי: אל"ף, אני לא חושב שאנו צריכים להתערב בנושא הפנים-מפלגתי.

ניסן סלומינסקי: בי"ת, לא הצלחתי להבין – בשם החקלאים – עוד מעט יעלו את מחיר המים, ואת מחיר המים מעלים כדי להבטיח את השר.

ניסן סלומינסקי: זה לא ברור לי.

יעקב ליצמן: מי בעד הרביזיה?

יעקב ליצמן: מי נגד?

יעקב ליצמן: הרביזיה לא התקבלה.

יעקב ליצמן: פנייה 389

ערן ניצן: לפי חוק הרשות השנייה, הוקמה ועדת מכרזים להקמת התשתית לרדיו דיגיטלי בישראל.

ערן ניצן: ב-30 בנובמבר עתיד להתפרסם המכרז להקמת התשתית, ואנו פונים אל הוועדה בבקשה לתקצב הרשאה להתחייב, שהיא חלק מהמענק שנדרש להקמת התשתית.

יעקב ליצמן: זה רק רדיו או גם טלוויזיה?

ערן ניצן: זה רק רדיו.

יעקב ליצמן: מי בעד 389?

יעקב ליצמן: מי נגד?

יעקב ליצמן: מי נמנע?

יעקב ליצמן: אושר.

ראובן ריבלין: אני רוצה לברר עניין שבו אנו קבענו יחד עם יושב-ראש הקואליציה ועם האוצר להיפגש בוועדת שלושה של היושב-ראש, חיים אורון ושלי, אנו רוצים לשבת מולם כדי לראות, האם מתקיימת ההבטחה שניתנה לנו, אשר בעטיה גם הצבענו, תוך אמירה ברורה לפרוטוקול.

ראובן ריבלין: בינתיים האוצר מודיע חד-משמעית, גם הרדיו מייחס כל מיני דברים לכל מיני אנשים, הרדיו מודיע בצורה חד-משמעית, שהאוצר אומר ליושב-ראש הקואליציה, שהאוצר מתנגד.

ראובן ריבלין: האוצר היה פה והצבענו.

ראובן ריבלין: ניתנה הבטחה שהיתה הבטחה מפורשת.

ראובן ריבלין: אני מבקש לדעת תאריך, אפילו עוד היום.

חיים אורון: אני מצטט את ידידי רובי ריבלין, מה המצב; המצב שלוועדה אושרו 20 מיליון ש"ח, ובאים לשאול אותנו, האם אנו לא חושבים שזה יותר מדי, ואפשר לוותר על משהו מזה.

חיים אורון: זה לא שמתחילים משא ומתן עם 11, 12, 14.

חיים אורון: יש 20 מיליון, זה אושר.

חיים אורון: הם רוצים לשכנע שזה יותר מדי, אנו צריכים לוותר.

חיים אורון: אנחנו אומרים שה-20 קיים.

יעקב ליצמן: השבוע נפגשתי עם קובי הבר, העברתי לו את הדברים, מה שאני שומע כאן, מה ששמעתי כבר לפני יומיים בוועדה, ואמרתי לו חד-משמעית, הצבעתי נגד, ואני נלחם, היות שהבטיח, הוא צריך להעביר את זה ל-20 מיליון ש"ח.

יעקב ליצמן: הוא אמר לי: לא צריך.

יעקב ליצמן: קודם כל, הקמנו ועדה, ואני עומד על זה שהוועדה תיפגש עם האוצר.

יעקב ליצמן: הוא הסכים, תהיה פגישה, אתאם אותה.

יעקב ליצמן: לדעתי, ואני חושב שזה עמדת כולם, אם נגיע להבנה – הוועדה – שלא צריך יותר מ-11 מיליון ש"ח- -

ראובן ריבלין: קודם שייתנו, אחר-כך נחזיר להם.

יעקב ליצמן: לפני שנדבר על הפרוצדורה, אם נגיע למסקנה בדיון שלא צריך יותר מ-11 מיליון ש"ח, לא ניקח יותר.

יעקב ליצמן: אבל אם נגיע למסקנה שצריך 20 מיליון ש"ח, אנו נעמוד על כך.

ראובן ריבלין: לא נוח לי שחיים אורון באופן הפגנתי מצביע נגד רק כי משרד האוצר מתכחש, ואני מצביע בעד לגופו של עניין, ואני חושב שהוא צודק.

ראובן ריבלין: אני חושב שבכלל לא צריך להצביע.

ראובן ריבלין: אדוני היושב-ראש, אתה היית עד ל"מזל וברכה".

ראובן ריבלין: איך היה אומר שמיר – אם זה ניתן בעל-פה, חייבים לקיים.

ראובן ריבלין: אני מבקש ממך להגן על הוועדה כולה, שכן הדבר נעשה על-פי הצהרתו של יושב-ראש הקואליציה ונתקבל על דעת כל החברים, ולא יכול להיות מצב שבו האוצר יאמר: אתם יכולים לקבל מה שאתם רוצים, אנחנו ניתן מה שאנחנו רוצים.

ראובן ריבלין: לכן אתה תודיע להם שאם לא נקבעת ישיבה מייד, אתה משהה את כל ההצבעות בוועדה הזאת.

ראובן ריבלין: קשה לי לא להצביע על דבר שחייבים להצביע עליו.

יעקב ליצמן: אתם רוצים להפסיק את ההצבעות עכשיו?

יעקב ליצמן: היות שעקרונית הוא הסכים להיפגש, אני אצלצל מייד בתום הישיבה לקובי, אקבע ישיבה.

יעקב ליצמן: אני מציע שהיום נעביר, ואודיע להם היום שעד שלא נקיים ישיבה, ואני בטוח שתתקיים בשבוע הבא, לא נעביר עוד.

שלי יחימוביץ': למה עד שלא תתקיים ישיבה?

שלי יחימוביץ': עד שלא יעברו ה-20 מיליון.

יעקב ליצמן: בישיבה נחליט בדיוק.

יעקב ליצמן: פנייה 400

יעקב ליצמן: ייקור המים – 420 אלפי שקלים, תשלום תמורות מייקור תעריפי המים.

ערן פולק: זאת פנייה שמורכבת משני דברים עיקריים, ההיקפים הם מאוד גדולים, לכן צירפנו מכתב של הממונה על התקציבים, שמסביר את מהות הפנייה.

ערן פולק: החלק העיקרי של הפנייה הוא הרשאה להתחייב עבור מכרז הטפלה בחדרה, 100 מיליון קוב ל-25, 22 שנה בסדר גודל של 6.6 מיליארד ש"ח בהרשאה להתחייב.

ערן פולק: החלק השני הוא 420 מיליון ש"ח בהרשאה להתחייב עבור הייקור במים שהיה ב-2005, נחתמו הבנות בנושא ייקור המים שהיה ב-2005.

יעקב ליצמן: לא יהיה עכשיו ייקור מים?

ערן פולק: בחקלאות ודאי שלא.

ערן פולק: מה שמדברים בעיתונות על הרפורמה במים, זה לא ייקור מים- -

יעקב ליצמן: למה להגיד "ייקור"?

יעקב ליצמן: "ייקור" עושה בעיה לאלי ישי, להגיד "רפורמה" זה יפה יותר.

יעקב ליצמן: מה ההבדל בין "רפורמה" ל"ייקור", אם מעלים את זה?

יעקב ליצמן: לפרוטוקול, האם אתם מעלים מים?

יעקב ליצמן: האם הרפורמה תגרום לייקור מים?

יעקב ליצמן: שלי, יש הייקור שהיה ב-2005, זה מה שכתוב פה.

יעקב ליצמן: שאלתי אותו לפרוטוקול, האם הממשלה מתכוונת להעלות מים?

יעקב ליצמן: הוא אמר לי: לא, מתכוונים לעשות רפורמה.

יעקב ליצמן: שאלתי אותו, האם במסגרת הרפורמה מחיר המים יעלה?

שלי יחימוביץ': אני מתנגדת לרפורמה בלי קשר להעלאת מחירי המים.

יעקב ליצמן: האם ברפורמה יש ייקור מים?

חיים אורון: יש במסמך הזה שני מרכיבים; אחד הוא התחייבות לקנות מים, וזה הרשאה להתחייב.

חיים אורון: השני הוא התחייבות לחקלאים בגין העלאת מחירי מים שהתרחשה כבר, מחזירים מים, וזה 420.

חיים אורון: יש תאגידי מים עירוניים של חוק ההסדרים החדש.

יעקב ליצמן: לי יש אמון ליום שני הבא על ייקור מים.

יעקב ליצמן: אם הוא אומר לי כרגע שאין ייקור מים, כלומר אני צריך להחליף.

יעקב ליצמן: אם יש ייקור מים, אני משאיר את זה בעינו.

חיים אורון: תכתוב: "ייקור הלחם והמים".

שלי יחימוביץ': ליצמן, אנחנו הרי נצטרך לאשר את היושב-ראש החדש.

שלי יחימוביץ': אני מציעה שנקבל החלטה, שלא נאשר שום יושב-ראש במקומך.

שלי יחימוביץ': ..

יעקב ליצמן: אני מחכה לתשובה לפרוטוקול, האם יש בכוונת האוצר – זה משנה לי גם להצבעה הזאת – יש ייקור מים או לא?

ערן פולק: אענה לך בשני משפטים, מה יש ברפורמה הזאת.

יעקב ליצמן: יש ייקור מים או לא?

יעקב ליצמן: כן או לא?

ערן פולק: זה מעט יותר מסובך; הרפורמה מיישמת חוק שחוקק בבית הזה בשנת 2001, ועד היום כמעט לא קרה אתו דבר.

ערן פולק: החוק אומר שעד 2008 כל הרשויות המקומיות אמורות להיות בתאגידים, ורוב הרשויות המקומיות לא בכיוון של תאגידי מים וביוב.

ערן פולק: המטרה של הרפורמה היא להכניס את הרשויות המקומיות בהתאם לחוק שחוקק בכנסת הזאת.

ערן פולק: בחוק שנחקק בכנסת ואושר ב-2001 נאמר שמחיר המים יהיה לפי עלותם, המשמעות היא שבחלק מהמקומות זה יהיה יותר יקר מהיום, ובחלק מהמקומות זה לא יהיה יותר יקר מהיום.

שי חרמש: מה שמתנהל בעשרות השנים האחרונות בשלטון המקומי זה הפקרות בנושא משק המים.

שי חרמש: הרשויות גובות מחירי עתק עבור המים, לא משקיעות פרוטה בתחזוקת משק המים, צינורות מתפוצצים, תשתיות רקובות, ויוצרים שחיתות שלטונית בשלטון המקומי בעזרת ניצול של מחירי מים גבוהים, שאינם הולכים לייעדם.

שי חרמש: הרפורמה הזאת ביסודה באה לעשות סדר בעניין, ומחיר המים הוא רק נגזרת של הבעיה הבסיסית בעניין הזה.

שי חרמש: מצד שני, עומד פה נושא ההטפלה, שהוא עניין לאומי של משק המים בישראל.

שי חרמש: מדובר פה בחוזה שצריך לקיים עם זכיין.

שי חרמש: אני לא מציע להתלות את זה, זה כבד מדי, זה גדול מדי לשחק עם זה, איך אמרת – עוד תהיינה הזדמנויות לתפוס אותם.

שי חרמש: יעקב, אתה יכול לעצור אותם בסרדין, אתה לא צריך לעצור אותם בכריש.

יעקב ליצמן: אני מוכן להציע לאוצר שאני מוכן לאשר את כל הרפורמה, בתנאי שהוא מתחייב לי כאן שהוא לא מעלה.

שי חרמש: הוא לא יכול להתחייב לך.

שי חרמש: אם אתה רוצה לתחזק את רשת המים ברשות המקומית, יש לזה עלויות כלכליות.

חיים אורון: בתור שר חקלאות לשעבר, מה שאמר שי, הוא אמר את המעט.

חיים אורון: חלק גדול מהרשויות המקומיות, מחירי המים זה מסחטת מסים, וחלק קטן מהן סוחטים את המים ולא משלמים למקורות, ולכן מקורות סוגרים את המים.

חיים אורון: אזרחים אומרים: שילמתי את המים, מקורות לא יכולה לסגור לצרכן הבודד, היא סוגרת את השיבר הראשי, ואז סוגרים מים לכל הישוב.

חיים אורון: אני לא נכנס לפרטי החוק, אבל באופן בסיסי התביעה של להפריד את משק המים מהמשק העירוני- -

יעקב ליצמן: מי בעד 400?

יעקב ליצמן: מי נגד?

יעקב ליצמן: מי נמנע?

יעקב ליצמן: אושר.

חיים אורון: כמה מחיר הקוב מים פה?

ערן פולק: 2.56.

ערן פולק: באשקלון היה 2.73, זה יותר זול מאשקלון.

ערן פולק: פנייה 403, 404

ערן פולק: העברה של 22 מיליון ש"ח מסעיף 58, סיוע לתאגידי מים וביוב, לסעיף קידוח - משק המים.

יעקב ליצמן: מי בעד 403, 404?

יעקב ליצמן: מי נגד?

יעקב ליצמן: אושר.

יעקב ליצמן: פנייה 405, 406

ערן פולק: העברה של 13.5 מיליון ש"ח למינהל לפיתוח תשתיות ביוב, בהתאם להצעת ממשלה.

יעקב ליצמן: מי בעד 405, 406?

יעקב ליצמן: מי נגד?

יעקב ליצמן: אושר.

יעקב ליצמן: פנייה 410

יעקב ליצמן: נציגי התמ"ת לא נמצאים פה.

יעקב ליצמן: פנייה 411

צ'יקו בר-דב: הבקשה פה מורכבת משלושה דברים; אחד זה שינויים פנימיים, העברה בין תקציבית, שלא תוקצבו נכון, תוספת לסעיפי הקניות של הרשות, שבתחילת השנה היינו בגירעונות גדולים, שהאוצר הסכים להוסיף וגם תוספת לשינוי ומעבר יחידה מירושלים לתל-אביב, כל השיפוצים של המבנה החדש.

יעקב ליצמן: מי בעד 411?

יעקב ליצמן: מי נגד?

יעקב ליצמן: אושר.

יעקב ליצמן: פנייה 418

גיא אטיאס: אלה שינויים פנימיים בין סעיפי תקציב כתוצאה מזה שלא תוקצבו נכון, ובסוף שנה אנו עושים את התיקונים.

יעקב ליצמן: איך יכול להיות שכל פנייה – בגלל שלא תוקצב נכון?

גיא אטיאס: קשה לאמוד תקצוב בצורה מדויקת, על השקל, בתחילת השנה עם כל הקיצוצים וכל הדברים שקורים במהלך השנה- -

יעקב ליצמן: השאלה היא אם אין כאן דברים נסתרים בתחילת השנה, ואתם אומרים: בואו ניתן יותר, ואחר-כך נביא את מה שלא צריך.

ניסן סלומינסקי: איך זה קשור – כתוב: משרד המדע והטכנולוגיה?

אייל אפשטיין: מדע, תרבות וספורט אוחדו, לכן יש פה טעות סופר.

חיים אורון: בבקשה כתוב: 10 מיליון ש"ח.

חיים אורון: בפירוט יש 3 מיליון ו-400.

חיים אורון: איפה זה?

חיים אורון: תביאו נייר מסודר, ואז אצביע.

חיים אורון: אני אצביע נגד, אבל תביאו נייר מסודר.

חיים אורון: מאיפה לקחתם 10 מיליון ש"ח?

אייל אפשטיין: מטרת הפנייה התקציבית היא הסדרה מחודשת של תקציב מינהל הספורט בעקבות תוספת 10 מיליון ש"ח שניתנה.

חיים אורון: אז כמה מעבירים לספורט?

אייל אפשטיין: 3.4.

חיים אורון: מה שאתם היום מבקשים זה להעביר 3 מיליון ו-400, תכתבו את זה כמו שצריך.

ניסן סלומינסקי: מתי הם קיבלו את האישור להעברה של 10 מיליון?

אייל אפשטיין: זה היה בעקבות האיחוד של תרבות וספורט וכל הגופים המינהליים שקשורים בתחומים האלה ממשרד החינוך למשרד המדע.

יעקב ליצמן: מי בעד 418?

יעקב ליצמן: מי נגד?

יעקב ליצמן: מי נמנע?

יעקב ליצמן: אושר.

יעקב ליצמן: פנייה 419

יעקב ליצמן: מענקי שחרור לחיילים משוחררים.

יעקב ליצמן: היות שזה הרבה כסף, הייתי צריך לחכות, אך מכיוון שזה חיילים, אני מוכן להעביר.

חיים אורון: אחת הדוגמאות לא ברורות; הם כותבים בהתחלה: רזרבה להתייקרויות, הם יודעים שלא יהיו התייקרויות, ועכשיו הם מציעים את זה למה שהם רוצים.

יעקב ליצמן: מי בעד 419?

יעקב ליצמן: מי נגד?

יעקב ליצמן: אושר.

יעקב ליצמן: פנייה 420

גיא אטיאס: זה החלק של התרבות.

ראובן ריבלין: מינהל התרבות שיקבל 7 מיליון, יש לו התוכנית של החלוקה של זה?

גיא אטיאס: כן.

יעקב ליצמן: תעביר את זה לחברי הכנסת.

יעקב ליצמן: מי בעד 420?

יעקב ליצמן: מי נגד?

יעקב ליצמן: אושר.

יעקב ליצמן: פנייה 421

גיא אטיאס: זה לווין משותף.

גיא אטיאס: יש לכם שאלות?

ניסן סלומינסקי: קודם מעבירים לספורט, עכשיו מורידים מהם.

גיא אטיאס: לא.

גיא אטיאס: העברנו את זה עדיין לרשות הספורט – תראה את הפנייה.

ניסן סלומינסקי: אתם מורידים מחינוך גופני בבית ספר, למשל.

גיא אטיאס: אנחנו מעבירים את זה לסל הספורט.

גיא אטיאס: חינוך גופני נשאר במשרד החינוך.

גיא אטיאס: זה סיפור אחר.

גיא אטיאס: זה התאחדות הספורט, היא עברה כחלק ממינהל הספורט.

גיא אטיאס: מעבירים לסל הספורט.

גיא אטיאס: במקום שהמשרד ינהל שתי מערכות, אנו ממקדים את זה.

יעקב ליצמן: מי בעד 421?

יעקב ליצמן: מי נגד?

יעקב ליצמן: אושר.

יעקב ליצמן: פנייה 358

יעקב ליצמן: זה כסף קטן.

יעקב ליצמן: מי בעד 358?

יעקב ליצמן: מי נגד?

יעקב ליצמן: אושר.

יעקב ליצמן: פנייה 435

משה שגיא: פנייה זאת רובה ככולה היא במסגרת סיכום בין משרד החינוך למשרד האוצר על תוספת תקציב במסגרת החלטת הממשלה לתגבור הצפון ואיזור חיפה.

משה שגיא: יש פה תוספת תקציב של 70 מיליון ש"ח של שירותים, רובם ככולם לטובת ישובי הצפון וחיפה, מתמקדים בהצטיידות טכנולוגית, בתקציבי הרווחה, בנושאים אחרים.

משה שגיא: עוד נושא שהמשרד מתכוון לפתח אותו הוא פיצול כיתות א'-ב' באותם ישובים, כ-10 שעות לכיתה במקצועות העיקריים.

יעקב ליצמן: מי בעד 435?

יעקב ליצמן: מי נגד?

יעקב ליצמן: אושר.

יעקב ליצמן: פנייה 415/א

יעקב ליצמן: נסיעות לחו"ל.

יעקב ליצמן: מי בעד 415/א?

יעקב ליצמן: מי נגד?

יעקב ליצמן: אושר.

יעקב ליצמן: פנייה 424 עד 428

טמיר כהן: זה מחולק עכשיו כי זה הגיע רק לפני כמה דקות.

גודון ודים: החלק הראשון הוא תקצוב של 70 מיליון ש"ח דרך הרזרבה הכללית בתקציבי משטרת ישראל כדי להימנע מחריגות ובהתאם לפירוט, תגבור תוכנית אמרכלות של משטרת ישראל בסך של 57 מיליון ש"ח, תגבור תוכנית המטה הארצי של משטרת ישראל בסך 10 מיליון ש"ח, תגבור פרויקטים במחשוב בתקציב הפיתוח של משטרת ישראל בסך 2.7 מיליון ש"ח, תגבור תקציבי שכר של משטרת ישראל בסך 7.5 מיליון ש"ח, בהתאם לאומדן הביצוע ושינויים פנימיים בסך של 7 מיליון ש"ח.

שלי יחימוביץ': מה זה "רכישת שירותי כוח אדם"?

גודון ודים: הכוונה היא למיקור חוץ.

שלי יחימוביץ': למה המשטרה צריכה מיקור חוץ למאבטחים?

גודון ודים: יש מאבטחים אזרחיים שמאבטחים את עוטף ירושלים וגם אבטחת מוסדות חינוך, יש מאבטחים אזרחיים שהמשטרה קונה אותם.

סמדר אלחנני: למה מערכת החינוך לא קונה את זה?

גודון ודים: מערכת החינוך משתתפת ב-15 מיליון ש"ח בשנה.

יעקב ליצמן: בבתי ספר עובדים מאבטחים, לא שוטרים.

שלי יחימוביץ': אז למה המשטרה לא שמה שוטרים?

ראובן ריבלין: לא מקובלת עליי כל ההצגה של הדברים האלה.

ראובן ריבלין: אני רוצה פירוט הרבה יותר ענייני.

ראובן ריבלין: אני מציע ליושב-ראש לא להצביע, אבל אם הוא יצביע, יש סיכוי שזה ייפול.

שלי יחימוביץ': אני לא רוצה שירכשו שירותי כוח אדם.

שלי יחימוביץ': אני רוצה לראות את המכרזים לעובדי כוח האדם.

שלי יחימוביץ': אדוני היושב-ראש, בכל מקום שאני רואה שקונים שירותי כוח אדם, אני רוצה לראות את תנאי המכרז, לראות שהוא עומד בסף מינימום ושלא עושקים את העובדים.

שלי יחימוביץ': אני לא מוכנה להצביע על זה, עד שלא אדע.

שלי יחימוביץ': אני מצביעה נגד.

שלי יחימוביץ': שיסבירו לנו מהי מהות קניית כוח האדם הזאת, והאם היא עומדת בתנאי חוקי העבודה.

יעקב ליצמן: מי בעד 424 עד 428?

יעקב ליצמן: מי נגד?

יעקב ליצמן: לא אושר, לכן אני מבקש רביזיה.

גודון ודים: לפרוטוקול, קניית שירותי כוח אדם זה לא חלק עיקרי בפניי הזאת, זה רק שינויים פנימיים.

גודון ודים: פנייה 443, 444

אייל אפשטיין: המטרה של הפנייה התקציבית הזאת היא תוספת למענקי איזון לרשויות מקומיות ביהודה ושומרון בגין הסכמי אוסלו, בגין תוספות.

אייל אפשטיין: מדובר פה בעוד תוספת תקציבית להתיישבות צעירה, מדובר בישובים שהוקמו אחרי שנת 67' ועונים לקריטריונים של היקף אוכלוסייה, מצב סוציו-אקונומי, ריחוק מהמרכז וכו'.

יעקב ליצמן: מי בעד 443, 444?

יעקב ליצמן: מי נגד?

יעקב ליצמן: אושר.

ניסן סלומינסקי: יש טעות של בין 3 ל-4 מיליון.

ניסן סלומינסקי: לשבוע הבא, ליום שני, כנראה, יבוא תיקון, אז שנדע, לנושא הזה.

יעקב ליצמן: תחבורה פה?

יעקב ליצמן: אז אני לא מצביע.

יעקב ליצמן: מים פה?

יעקב ליצמן: לא.

יעקב ליצמן: חקלאות פה?

יעקב ליצמן: לא.

אלי אפללו: בעקבות הדיון שהיה אתמול אני רוצה להודות לך, אדוני היושב-ראש.

אלי אפללו: אני חושב שהדיון היה ממצה, יביא פירות, ואני אומר לך בשם אנשים בגליל תודה.

יעקב ליצמן: תודה רבה, הישיבה נעולה.